Wide ContentPlaceholder

Sunnuntai

Unelmien toimistotalo

Pohjola-talo oli aikanaan Suomen hienoin ja suurin toimistotalo. Nyt sitä puretaan. Valokuvaaja Leif Rosas kuvasi taloa sen loistoaikana ja tallentaa nyt purkamista.

Facebook Twitter Sähköposti Kopioi linkki Jaa Facebook Twitter Sähköposti Kopioi linkki Tallenna Kommentoi

Aulan seurustelutiloissa oli Yrjö Kukkapuron Junior-tuoleja ja Saturnus-pöytiä.­

Maanantaina 25. elokuuta vuonna 1969 aukesivat ovet. Vakuutusyhtiö Pohjolan uusi pääkonttori Lapinmäentiellä Munkkivuoren kupeessa herätti heti ihastusta. Se oli poikkeuksellinen toimistotalo. Kauppalehti kutsui taloa ”virtaviivaiseksi kolossiksi”, jolla oli kokoa kuin Hilton-hotellilla. Vertaus oli osuva: yli tuhannen työntekijän talossa oli yksitoista kerrosta maan päällä ja kolme maan alla, 501 työhuonetta ja 22 500 neliömetriä.